### | | | | --- | --- | | | | | --- | | **Teknik- og Miljøudvalget** 6. marts 2019 Sagsnr. 710-2017-36600 Dok.nr. 710-2019-43773 Sagsbehandler DPPBOE | | 11.                 Anlægsbevilling til rundkørsel på [adresse]Frijsenborgvej og udvidelse af parkeringsareal på [adresse] - Åbent

###

|  |  |
| --- | --- |
| Tidl. politisk behandling | BY, 24.04.18, pkt. 64 |
| Forventet sagsgang | KF-U, TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
anlægsbevilling på i alt 1,916 mio. kr. til etablering af en rundkørsel i
krydset [adresse] i Hammel og udvidelse af parkeringsarealet
ved [adresse]. Forbedringen af krydset indgår i Budget 2019-22 (A-228),
hvor der er afsat 1,0 mio. kr. til projektet i 2019.

Byrådet godkendte på mødet 24. april
2018 en anlægsbevilling på 300.000 kr. til forundersøgelse og projektering af
løsning til forbedring af trafikafviklingen i krydset [adresse]Frijsenborgvej
og en udvidelse af [adresse] parkeringsareal.

Der blev i efteråret 2018 gennemført en analyse af
trafikken og mulige løsninger på de trafikale problemer i krydset. Analysen
pegede entydigt på, at en rundkørsel er den bedste løsning, og på den baggrund
har Teknik og Kultur fået udarbejdet et projekt for ombygning af krydset til en
rundkørsel.

I forbindelse med budget 2018-21 besluttede Byrådet, at
projektet skal koordineres med en udvidelse af parkeringsarealet ved Hammel
Stadion for at sikre en samlet trafikal vurdering af de to projekter.

**VURDERING**

Teknik og Kultur har undersøgt mulighederne for at løse de
trafikale udfordringer i krydset mellem [adresse] og [adresse].

Det er undersøgt, om et signalreguleret kryds eller en
rundkørsel kan løse de trafikale udfordringer i krydset mellem [adresse] og
[adresse].

Det har også været undersøgt om andre alternativer
(højresvingsbane, Mikkel Mathiesen, signalregulering med eksisterende
vejgeometri, og signalregulering med delvis udbygning af krydset) er mulige
løsninger. Men ingen af disse løsninger giver den nødvendige kapacitet i
krydset.

Et signalreguleret kryds kan, hvis der anlægges
højresvingsbaner, også afvikle trafikken tilfredsstillende, men en rundkørsel
på dette sted har følgende fordele i forhold til en signalregulering:

·
Halvt så lange forsinkelser i myldretiderne

·
Ingen generende ventetider i [adresse] perioder

·
Kræver kun anlæg på kommunens egne arealer

·
Er normalt den sikreste krydstype

·
Samme pris, men billigere i drift.

Teknik og Kultur vurderer samlet set, at en rundkørsel
bedst kan løse de trafikale problemer i krydset.

Teknik og Kultur vurderer, at ud fra de konkrete forhold er
muligt at etablere 40 p-pladser inden for det afsatte rådighedsbeløb på 416.000
kr., som er afsat i Budget 2018-21 (A-610). Den særligt lave pris pr. p-plads
(ca. 10.000 kr.) skyldes primært, at der er tale om en simpel udvidelse af et
asfalteret areal på en nuværende græsplæne. Desuden er der en besparelse i, at
projekteringsomkostningerne er afholdt i forbindelse med forundersøgelsen, og
at parkeringspladsen udføres i samme entreprise som rundkørslen, således at
udgiften til arbejdsplads mv. bliver væsentlig mindre end ellers.

Teknik og Kultur vurderer, at 40 ekstra parkeringspladser
vil være en betydelig forbedring af parkeringsforholdene ved [adresse].
Med udvidelsen vil der samlet set være 100 parkeringspladser ved Hammel
Stadion. Hammel GF Fodbold har i processen givet udtryk for, at de ønsker
parkeringsarealet udvidet med et grusbelagt område, hvis den økonomiske ramme
giver mulighed for det.

Rundkørslen og udvidelsen af [adresse]
parkeringsareal kan med fordel udføres i samme entreprise. Teknik og Kultur
forventer, at arbejderne kan udføres fra april til juni 2019.

**ØKONOMI**

Der er udarbejdet et anlægsoverslag, som viser, at anlæg af
en rundkørsel vil koste ca. 1,5 mio. kr. Der er i budgettet afsat 1,0 mio. kr.
til anlægsprojektet i 2019. Det fremgår af Budgetaftalen for 2018-21, at hvis
projektet ikke kan realiseres for det afsatte beløb finansieres det resterende
beløb på [adresse] ”Mindre vejanlægsprojekter”. Det resterende beløb 500.000 kr.
kan derfor finansieres af anlægspuljen til mindre vejanlægsprojekter.

Udvidelsen af parkeringsarealet finansieres af det afsatte
rådighedsbeløb i 2018 på 416.000 kr.

**INDDRAGELSE**

Hammel GF Fodbold har været inddraget i processen med
udvidelse af parkeringsarealet. Fodboldafdelingen er tilfreds med, at
parkeringsarealet bliver udvidet, og vurderer samtidigt, at 40 ekstra pladser
vil dække behovet for parkeringspladser.

**INDSTILLING**

Direktøren for Teknik og Kultur indstiller til Byrådet:

1.     At Byrådet godkender en anlægsbevilling på 1,5 mio. kr. til
anlæg af en rundkørsel i krydset mellem [adresse] og [adresse] i
Hammel finansieret af det afsatte rådighedsbeløb i 2019 til bedre
trafikafvikling ved [adresse]Stadionvej i Hammel på 1,0 mio. kr., samt
500.000 kr. finansieret af anlægspuljen til mindre vejanlægsprojekter i 2019.

2.     At Byrådet
godkender en anlægsbevilling på 416.000 kr. til udvidelse af parkeringsarealet
på [adresse] finansieret af det afsatte rådighedsbeløb i 2018 til
udvidelse af parkeringsarealet ved klubhuset [adresse]

**BESLUTNING**

**Bilag**

|  |  |
| --- | --- |
| Skitseprojekt [adresse] Hammel | 710-2019-31585 |